亮与朱子友善,故构陷唐仲友于朱子,朱子不疑.然才气雄毅,有志事功,持论乃与朱子相左.罗大经"鹤林玉露"记朱子告亮之言曰:"凡真正大英雄,须是战战兢兢从薄冰上履过去."盖戒其气之锐也.岳珂"�H史"又记吕祖谦殁,亮为文祭之,有"孝弟忠信,常不足以趋天下之变;而材术辨智,常不足以定天下之经"语.朱子见之,大不契.遗书婺人,诋为怪论.亮闻之,亦不乐.他日上孝宗书曰:"今世之儒士,自谓得正心诚意之学者,皆风�w不知痛痒之人也."盖以微讽晦翁,晦翁亦不讶也云云.足见其负气傲睨,虽以朱子之盛名,天下莫不攀附,亦未尝委曲附和矣.
今观集中所载,大抵议论之文为多.其才辨纵横不可控勒,似天下无足当其意者.使其得志,未必不如赵括,马谡狂躁偾辕.但就其文而论,则所谓开拓万古之心胸,推倒一时之豪杰者,殆非尽妄.与朱子各行其志,而始终爱重其人,知当时必有取也.
宋"名臣言行录"谓其在孝宗朝六达帝廷.上书论大计.今集中独有上孝宗四书及"中兴论".考"宋史"所载亦同.又"言行录"谓垂拱殿成,进赋以颂德,又进"郊祀庆成赋",今集中均不载.叶适序谓亮集凡四十卷.今是集仅存三十卷,盖流传既久,已多佚阙,非复当时之旧帙.以世所行者只有此本,故仍其卷目著之余录焉.